title: Odluka Komisije (EU) 2020/969 оd 3. srpnja 2020. o utvrđivanju provedbenih pravila o službeniku za zaštitu podataka, ograničenjima prava ispitanika i primjeni Uredbe (EU) 2018/1725 Europskog parlamenta i Vijeća te o stavljanju izvan snage Odluke Komisije 2008/597/EZ

text:
                  6.7.2020

                  HR

                  Službeni list Europske unije

                  L 213/12

         ODLUKA KOMISIJE (EU) 2020/969
         оd 3. srpnja 2020.
         o utvrđivanju provedbenih pravila o službeniku za zaštitu podataka, ograničenjima prava ispitanika i primjeni Uredbe (EU) 2018/1725 Europskog parlamenta i Vijeća te o stavljanju izvan snage Odluke Komisije 2008/597/EZ
         EUROPSKA KOMISIJA,
         uzimajući u obzir Ugovor o funkcioniranju Europske unije, a posebno njegov članak 249. stavak 1.,
         uzimajući u obzir Uredbu (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (1), a posebno njezin članak 45. stavak 3.,
         budući da:

                     (1)

                     Kako bi se osiguralo pravilno funkcioniranje ureda Komisijina službenika za zaštitu podataka, potrebno je detaljno utvrditi zadaće, dužnosti i ovlasti službenika za zaštitu podataka.

                     (2)

                     Uredbom (EU) 2018/1725 voditeljima obrade podataka dodijeljene su jasne odgovornosti, posebno u odnosu na ispitanike. Kako bi se osiguralo da Komisija svoje odgovornosti voditelja obrade obavlja ujednačeno i transparentno, trebalo bi utvrditi pravila o tome kako odrediti tko je u službama Komisije odgovoran za postupak obrade koji se provodi u ime Komisije. U tom je pogledu primjereno uvesti pojam delegiranog voditelja obrade kako bi se precizno odredile odgovornosti tijela Komisije, posebno u pogledu pojedinačnih odluka koje se odnose na prava ispitanika. Osim toga, primjereno je uvesti pojam operativnog voditelja obrade koji se, pod odgovornošću delegiranog voditelja obrade, imenuje kao osoba odgovorna za osiguravanje sukladnosti u praksi te za obradu zahtjeva ispitanika povezanih s postupkom obrade. Imenovanje operativnog voditelja obrade ne sprječava upotrebu kontaktne točke u praksi, na primjer u obliku zajedničke adrese e-pošte na koju ispitanici mogu uputiti svoje zahtjeve.

                     (3)

                     U određenim slučajevima više službi Komisije može zajednički provoditi postupak obrade kako bi ispunilo svoju misiju. U takvim bi slučajevima te službe trebale osigurati uspostavu internih dogovora kako bi se na transparentan način odredile njihove odgovornosti na temelju Uredbe (EU) 2018/1725, posebice odgovornosti u odnosu na ispitanike, izvješćivanje Europskog nadzornika za zaštitu podataka i vođenje evidencije.

                     (4)

                     Kako bi se olakšalo izvršavanje odgovornosti delegiranih voditelja obrade, svaka služba Komisije trebala bi imenovati koordinatora za zaštitu podataka. Koordinator za zaštitu podataka trebao bi sudjelovati u mreži koordinatora za zaštitu podataka u Komisiji kako bi se osigurala dosljedna provedba i tumačenje Uredbe (EU) 2018/1725 u Komisiji te raspravljalo o temama od zajedničkog interesa.

                     (5)

                     S obzirom na svoju zadaću raspodjele odgovornosti na temelju članka 45. stavka 1. točke (b) Uredbe (EU) 2018/1725, službenik za zaštitu podataka trebao bi izdati dodatne smjernice o funkciji koordinatora za zaštitu podataka.

                     (6)

                     Komisija obrađuje nekoliko kategorija osobnih podataka za potrebe aktivnosti praćenja te istražnih, revizijskih i savjetodavnih aktivnosti službenika za zaštitu podataka. Konkretno, Komisija obrađuje identifikacijske podatke, podatke za kontakt, podatke o profesionalnoj djelatnosti i podatke o uključenosti u predmet. Ti se podaci čuvaju pet godina od završetka aktivnosti u skladu sa Zajedničkim popisom čuvanja dokumenata Europske komisije (2).

                     (7)

                     U određenim okolnostima potrebno je uskladiti prava ispitanika na temelju Uredbe (EU) 2018/1725 s potrebom da Komisija provodi zadaće praćenja, istražne, revizijske i savjetodavne zadaće službenika za zaštitu podataka, s potrebom za povjerljivošću razmjene informacija s drugim službama Komisije te s potrebom da se u potpunosti poštuju temeljna prava i slobode drugih ispitanika. U tu svrhu, člankom 25. stavkom 1. Uredbe (EU) 2018/1725 Komisiji se omogućuje da ograniči primjenu članaka od 14. do 17. i članaka 19., 20. i 35. te načela transparentnosti utvrđenog u članku 4. stavku 1. točki (a) u mjeri u kojoj se njegove odredbe odnose na prava i obveze iz članaka od 14. do 17. i članaka 19. i 20. te uredbe.

                     (8)

                     Kako bi se osigurala povjerljivost i djelotvornost zadaća praćenja te istražnih, revizijskih i savjetodavnih zadaća službenika za zaštitu podataka, uz istodobno poštovanje standarda zaštite osobnih podataka na temelju Uredbe (EU) 2018/1725, nužno je donijeti interna pravila na temelju kojih službenik za zaštitu podataka može ograničiti prava ispitanikâ u skladu s člankom 25. Uredbe (EU) 2018/1725.

                     (9)

                     Navedena interna pravila trebala bi se primjenjivati na sve postupke obrade podataka koje Komisija provodi u okviru zadaća praćenja te istražnih, revizijskih i savjetodavnih zadaća službenika za zaštitu podataka. Trebala bi se primjenjivati na postupke obrade koji se provode prije pokretanja istrage ili revizije, tijekom istrage ili revizije te tijekom praćenja daljnjih mjera poduzetih na temelju ishoda istrage ili revizije. Ta bi se pravila trebala primjenjivati i na postupke obrade koji se provode u okviru zadaća povezanih s istražnim ili revizijskim funkcijama službenika za zaštitu podataka, kao što su postupci na temelju pritužbi koje vodi službenik za zaštitu podataka. Osim toga, pravila bi se trebala primjenjivati i na zadaće praćenja te savjetodavne zadaće koje službenik za zaštitu podataka obavlja pri pružanju pomoći službama Komisije i suradnji s njima izvan okvira svojih administrativnih istraga i revizija.

                     (10)

                     Radi postupanja u skladu s člancima 14., 15. i 16. Uredbe (EU) 2018/1725, Komisija bi trebala obavijestiti sve pojedince o zadaćama praćenja te istražnim, revizijskim i savjetodavnim zadaćama službenika za zaštitu podataka koje uključuju obradu njihovih osobnih podataka te o njihovim pravima na temelju Uredbe (EU) 2018/1725. Komisija bi te pojedince trebala obavijestiti na transparentan i dosljedan način, u obliku obavijesti o zaštiti podataka koje se objavljuju na internetskim stranicama Komisije, te bi trebala obavijestiti svakog ispitanika na kojeg se odnose aktivnosti praćenja ili istražne, revizijske ili savjetodavne aktivnosti službenika za zaštitu podataka.

                     (11)

                     U određenim okolnostima Komisija će možda trebati ograničiti pružanje informacija ispitanicima te primjenu njihovih drugih prava. To može učiniti kako bi zaštitila zadaće praćenja te istražne, revizijske i savjetodavne zadaće službenika za zaštitu podataka, povezane istrage i postupke drugih službi Komisije, alate i metode istraga i revizija koje provodi službenik za zaštitu podataka te prava drugih osoba koje su povezane sa zadaćama službenika za zaštitu podataka.

                     (12)

                     U nekim bi slučajevima pružanje određenih informacija ispitanicima ili otkrivanje postojanja aktivnosti praćenja ili istražne, revizijske ili savjetodavne aktivnosti službenika za zaštitu podataka moglo onemogućiti ili ozbiljno ugroziti svrhu postupka obrade i sposobnost službenika za zaštitu podataka da provede takav postupak.

                     (13)

                     Nadalje, Komisija bi trebala zaštititi identitet informatora, koji ne bi smjeli trpjeti negativne posljedice zbog suradnje sa službenikom za zaštitu podataka.

                     (14)

                     Zbog toga će Komisija na postupke obrade koji se provode u okviru zadaća praćenja te istražnih, revizijskih ili savjetodavnih zadaća službenika za zaštitu podataka navedenih u članku 45. Uredbe (EU) 2018/1725 možda trebati primijeniti razloge za ograničenja iz članka 25. stavka 1. točaka (c), (g) i (h) te uredbe.

                     (15)

                     Osim toga, radi održavanja djelotvorne suradnje, Komisija će možda trebati primijeniti ograničenja prava ispitanika kako bi zaštitila informacije koje sadržavaju osobne podatke koji potječu iz drugih službi Komisije ili institucija ili tijela Unije. U tu svrhu službenik za zaštitu podataka trebao bi se savjetovati s tim službama, institucijama ili tijelima o relevantnim razlozima za uvođenje ograničenja te o nužnosti i razmjernosti tih ograničenja.

                     (16)

                     U okviru svojih zadaća praćenja te istražnih, revizijskih i savjetodavnih zadaća službenik za zaštitu podataka razmjenjuje informacije, uključujući osobne podatke, s drugim službama Komisije. Stoga bi sve službe Komisije koje obrađuju osobne podatke koje službenik za zaštitu podataka obrađuje pri izvršavanju svojih zadaća trebale primjenjivati pravila utvrđena u ovoj Odluci radi zaštite postupaka obrade koje provodi službenik za zaštitu podataka. U takvim okolnostima, predmetne službe Komisije trebale bi se stoga savjetovati sa službenikom za zaštitu podataka o relevantnim razlozima za ograničenja te njihovoj nužnosti i razmjernosti kako bi se osigurala njihova dosljedna primjena.

                     (17)

                     Službenik za zaštitu podataka i, prema potrebi, druge službe Komisije, trebali bi transparentno postupati sa svim ograničenjima i evidentirati svaku primjenu ograničenja u odgovarajućem sustavu evidencije.

                     (18)

                     Na temelju članka 25. stavka 8. Uredbe (EU) 2018/1725 voditelji obrade mogu odgoditi ili uskratiti obavješćivanje ispitanika o razlozima za primjenu ograničenja ako bi to na bilo koji način ugrozilo svrhu ograničenja. Posebice kada se primjenjuje ograničenje prava iz članaka 16. i 35., obavješćivanje o takvom ograničenju ugrozilo bi svrhu ograničenja. Kako bi se osiguralo da je pravo ispitanika da bude obaviješten u skladu s člancima 16. i 35. Uredbe (EU) 2018/1725 ograničeno samo dok postoje razlozi za odgodu, Komisija bi trebala redovito preispitivati svoje stajalište.

                     (19)

                     Ako se primjenjuje ograničenje drugih prava ispitanika, službenik za zaštitu podataka trebao bi za svaki slučaj pojedinačno procijeniti bi li obavješćivanje o ograničenju ugrozilo njegovu svrhu.

                     (20)

                     Radi osiguravanja sukladnosti s ovom Odlukom, službenik za zaštitu podataka trebao bi provoditi neovisno preispitivanje ograničenja koja druge službe Komisije primjenjuju na temelju ove Odluke.

                     (21)

                     Ograničenja koja se primjenjuju na temelju ove Odluke trebala bi biti nužna i razmjerna uzimajući u obzir rizike za prava i slobode ispitanika.

                     (22)

                     U skladu s člankom 41. stavcima 1. i 2. Uredbe (EU) 2018/1725 obaviješten je Europski nadzornik za zaštitu podataka, provedeno je savjetovanje s njim te je on dao mišljenje 16. rujna 2019.

                     (23)

                     Odlukom Komisije 2008/597/EZ (3) utvrđena su provedbena pravila u vezi sa službenikom za zaštitu podataka u skladu s Uredbom (EZ) br. 45/2001 Europskog parlamenta i Vijeća (4). Uredbom (EU) 2018/1725 stavljena je izvan snage Uredba (EZ) br. 45/2001, s učinkom od 11. prosinca 2019. Kako bi se osiguralo da se na službenika za zaštitu podataka primjenjuje samo jedan skup provedbenih pravila, trebalo bi staviti izvan snage i Odluku 2008/597/EZ,

               DONIJELA JE OVU ODLUKU:
         POGLAVLJE 1.

            OPĆE ODREDBE

            Članak 1.
            Predmet i područje primjene

               1.   Ovom se Odlukom propisuju pravila i postupci u skladu s kojima Komisija treba primjenjivati Uredbu (EU) 2018/1725 te utvrđuju provedbena pravila o Komisijinu službeniku za zaštitu podataka.

               2.   Ovom se Odlukom utvrđuju i pravila koja Komisija treba poštovati u vezi sa zadaćama praćenja te istražnim, revizijskim i savjetodavnim zadaćama službenika za zaštitu podataka pri obavješćivanju ispitanika o obradi njihovih osobnih podataka u skladu s člancima 14., 15. i 16. Uredbe (EU) 2018/1725.

               3.   Ovom se Odlukom utvrđuju i uvjeti pod kojima Komisija, u vezi sa zadaćama praćenja te istražnim, revizijskim i savjetodavnim zadaćama službenika za zaštitu podataka, može ograničiti primjenu članka 4., članaka od 14. do 17. i članaka 19., 20. i 35. Uredbe (EU) 2018/1725, u skladu s člankom 25. stavkom 1. točkama (c), (g) i (h) te uredbe.

               4.   Ova se Odluka primjenjuje na obradu osobnih podataka koju provodi Komisija za potrebe zadaća službenika za zaštitu podataka iz članka 45. Uredbe (EU) 2018/1725 ili u vezi s njima, posebice zadaća praćenja te istražnih, revizijskih i savjetodavnih zadaća.

            Članak 2.
            Voditelj obrade
            Za potrebe ove Odluke Komisija se smatra voditeljem obrade u smislu članka 3. točke 8. Uredbe (EU) 2018/1725.

            Članak 3.
            Definicije
            Za potrebe ove Odluke primjenjuju se sljedeće definicije:

                        1.

                        „službenik za zaštitu podataka” znači osoba koju je Komisija imenovala u skladu s člankom 43. Uredbe (EU) 2018/1725;

                        2.

                        „zadaće službenika za zaštitu podataka” znači zadaće službenika za zaštitu podataka iz članka 45. Uredbe (EU) 2018/1725, posebno zadaće praćenja te istražne, revizijske i savjetodavne zadaće službenika za zaštitu podataka;

                        3.

                        „koordinator za zaštitu podataka” znači član osoblja Komisije kojeg je glavna uprava ili služba Komisije imenovala za savjetovanje i pomoć toj glavnoj upravi ili službi u svim aspektima zaštite osobnih podataka;

                        4.

                        „delegirani voditelj obrade” znači načelnik glavne uprave, službe ili kabineta koji u ime Komisije provode postupak obrade u okviru obavljanja misije te glavne uprave, službe ili kabineta;

                        5.

                        „operativni voditelj obrade” znači član osoblja Komisije na srednjoj ili višoj rukovodećoj razini kojeg imenuje delegirani voditelj obrade kao osobu koja osigurava vođenje evidencije o postupku obrade te služi kao primarna kontaktna točka za ispitanike u vezi s postupkom obrade;

                        6.

                        „interni dogovor” znači svaki dogovor između dviju ili više glavnih uprava ili službi kojim se određuju njihove odgovornosti i koordinacija vođenja evidencije o obradi u vezi s postupkom obrade koji zajedno provode ili kada jedna ili više glavnih uprava ili službi provodi dio postupka obrade delegiranog voditelja obrade;

                        7.

                        „informator” znači osoba koja službeniku za zaštitu podataka skreće pozornost na navodnu povredu odredaba Uredbe (EU) 2018/1725 ili traži da službenik za zaštitu podataka istraži pitanja i događaje koji su izravno povezani sa zadaćama službenika za zaštitu podataka, a na koje je ta osoba upozorila službenika za zaštitu podataka.

         POGLAVLJE 2.

            SLUŽBENIK ZA ZAŠTITU PODATAKA I KOORDINATOR ZA ZAŠTITU PODATAKA

            Članak 4.
            Imenovanje i funkcija
            Službenik za zaštitu podataka bira se iz redova osoblja Komisije na temelju svojih profesionalnih kvaliteta, među ostalim, dobrog poznavanja službi Komisije, njihova ustroja i administrativnih pravila i postupaka.

            Članak 5.
            Zadaće i dužnosti

               1.   Službenik za zaštitu podataka doprinosi stvaranju kulture zaštite osobnih podataka unutar Komisije na temelju procjene rizika i odgovornosti.

               2.   Službenik za zaštitu podataka prati provedbu Uredbe (EU) 2018/1725 u Komisiji tako što, među ostalim, svake godine donosi i provodi program rada za inspekcije i revizije.

               3.   Službenik za zaštitu podataka organizira redovite sastanke koordinatora za zaštitu podataka te predsjeda tim sastancima.

               4.   Službenik za zaštitu podataka vodi Komisijinu evidenciju o aktivnostima obrade u središnjem registru te registar stavlja na raspolaganje javnosti.
               Službenik za zaštitu podataka vodi i interni Komisijin registar povreda osobnih podataka u smislu članka 3. točke 16. Uredbe (EU) 2018/1725.

               5.   Pri obavljanju svojih dužnosti službenik za zaštitu podataka surađuje sa službenicima za zaštitu podataka koje su imenovale druge institucije i tijela Unije.

               6.   Službenik za zaštitu podataka smatra se delegiranim voditeljem obrade za potrebe pojedinačnih odluka koje se odnose na prava ispitanika na temelju Uredbe (EU) 2018/1725 u pogledu postupaka obrade koje provodi službenik za zaštitu podataka.

            Članak 6.
            Ovlasti
            Pri izvršavanju svojih zadaća službenik za zaštitu podataka:

                        (a)

                        ako je to nužno za izvršavanje njegovih zadaća, ima pristup podacima koji su predmet postupaka obrade osobnih podataka te svim uredima, uređajima za obradu podataka i nosačima podataka;

                        (b)

                        može zatražiti pravno mišljenje Pravne službe Komisije;

                        (c)

                        u slučaju neslaganja između službenika za zaštitu podataka i delegiranog voditelja obrade, operativnog voditelja obrade ili izvršitelja obrade u vezi s tumačenjem ili provedbom Uredbe (EU) 2018/1725, može obavijestiti nadležnog delegiranog voditelja obrade i glavnog tajnika;

                        (d)

                        može dodijeliti predmete odgovarajućim glavnim upravama ili službama Komisije kako bi poduzele primjerene daljnje mjere;

                        (e)

                        na zahtjev ili na vlastitu inicijativu može provoditi istrage pitanja i događaja koji su izravno povezani sa zadaćama službenika za zaštitu podataka u skladu s postupkom utvrđenim u članku 11.;

                        (f)

                        kada daje preporuke i savjete, može:

                                    i.

                                    zatražiti od delegiranog voditelja obrade ili izvršitelja obrade da poštuju zahtjev ispitanika za ostvarivanje njegovih prava u skladu s Uredbom (EU) 2018/1725;

                                    ii.

                                    delegiranom voditelju obrade ili izvršitelju obrade izdati upozorenja ako se postupkom obrade krše odredbe Uredbe (EU) 2018/1725 i pozvati ih da usklade postupke obrade s navedenom uredbom, prema potrebi na određeni način i u određenom roku;

                                    iii.

                                    pozvati delegiranog voditelja obrade ili izvršitelja obrade da suspendira protok podataka primatelju u državi članici, trećoj zemlji ili međunarodnoj organizaciji;

                                    iv.

                                    zatražiti od delegiranog voditelja obrade ili izvršitelja obrade da mu u utvrđenom roku podnesu izvješće o daljnjem postupanju u vezi s njegovom preporukom ili savjetima;

                        (g)

                        može obavijestiti glavnog tajnika ako delegirani voditelj obrade, operativni voditelj obrade ili izvršitelj obrade ne postupaju u skladu s mjerama poduzetima na temelju članka 6. točke (f);

                        (h)

                        odgovoran je za početne odluke o zahtjevima za pristup dokumentima koji se nalaze u posjedu njegova ureda na temelju Uredbe (EZ) br. 1049/2001 Europskog parlamenta i Vijeća (5).

            Članak 7.
            Koordinatori za zaštitu podataka

               1.   Delegirani voditelj obrade imenuje koordinatora za zaštitu podataka i, prema potrebi, jednog ili više pomoćnika koordinatora za zaštitu podataka u glavnoj upravi ili službi koja je pod njegovom odgovornošću. Dva ili više delegiranih voditelja obrade mogu, radi usklađenosti ili učinkovitosti, odlučiti imenovati zajedničkog koordinatora za zaštitu podataka ili pomoćnika koordinatora za zaštitu podataka ili zajednički koristiti usluge već imenovanog koordinatora za zaštitu podataka ili pomoćnika koordinatora za zaštitu podataka. Delegirani voditelji obrade pismeno potvrđuju taj dogovor.

               2.   Koordinator za zaštitu podataka kojeg je imenovala glavna uprava ili služba nadležan je i za kabinet koji je odgovoran za tu glavnu upravu ili službu. Koordinator za zaštitu podataka imenovan za Glavno tajništvo nadležan je za kabinet predsjednika te kabinete za koje je Glavno tajništvo jedina služba za podršku. Ako je kabinet odgovoran za više glavnih uprava ili službi, delegirani voditelji obrade odlučuju koji će od njihovih koordinatora za zaštitu podataka biti nadležan za taj kabinet.

               3.   O svakom imenovanju novog koordinatora za zaštitu podataka obavješćuje se službenik za zaštitu podataka, osoblje predmetne glavne uprave ili službe i predmetni kabinet.
               Novoimenovani koordinatori za zaštitu podataka u roku od šest mjeseci od imenovanja prolaze osposobljavanje za stjecanje potrebnih kompetencija za koordinatora za zaštitu podataka. Od navedenog zahtjeva za osposobljavanje izuzeti su koordinatori za zaštitu podataka koji su prethodno obnašali funkciju koordinatora za zaštitu podataka u drugoj glavnoj upravi ili službi ili su bili članovi osoblja službenika za zaštitu podataka tijekom razdoblja od dvije godine prije imenovanja.

               4.   Delegirani voditelji obrade uvode odgovarajuće mjere kako bi osigurali da koordinator za zaštitu podataka bude na primjeren način i pravodobno uključen u sva pitanja koja se odnose na zaštitu podataka u njihovoj glavnoj upravi ili službi te da o mišljenjima koja je izdao koordinator za zaštitu podataka na zahtjev koordinatora za zaštitu podataka bude odmah obaviješten delegirani voditelj obrade.

               5.   Koordinatori za zaštitu podataka odabiru se na temelju njihova znanja i iskustva u pogledu rada određene glavne uprave ili službe, motiviranosti za funkciju, kompetencija u području zaštite podataka, razumijevanja načela informacijskih sustava te njihovih komunikacijskih vještina.

               6.   Funkcija koordinatora za zaštitu podataka može se kombinirati s drugim funkcijama. Delegirani voditelj obrade osigurava da su te funkcije kompatibilne s funkcijom koordinatora za zaštitu podataka.

               7.   Funkcija koordinatora za zaštitu podataka dio je opisa posla svakog člana osoblja koji je imenovan koordinatorom za zaštitu podataka. Njegove odgovornosti i postignuća spominju se u godišnjem izvješću o ocjeni.

               8.   Koordinator za zaštitu podataka djeluje kao kontaktna točka između delegiranog voditelja obrade, operativnog voditelja obrade i izvršitelja obrade te službenika za zaštitu podataka.

               9.   Koordinatori za zaštitu podataka imaju pravo dobiti sve informacije u svojoj glavnoj upravi ili službi koje su im potrebne za obavljanje njihovih zadaća. Koordinatori za zaštitu podataka imaju pristup osobnim podacima samo ako je to potrebno za obavljanje njihovih zadaća.

               10.   Koordinator za zaštitu podataka vodi evidenciju o zahtjevima ispitanikâ te glavnoj upravi, službi ili kabinetu dostavlja anonimiziranu statistiku u kojoj je naveden broj zahtjeva te broj u cijelosti ili djelomično odbijenih zahtjeva. Službenik za zaštitu podataka određuje kategorije zahtjeva o kojima se vodi statistika. Službenik za zaštitu podataka može odrediti koji se dodatni podaci trebaju dostaviti.
               Koordinator za zaštitu podataka vodi anonimiziranu statistiku o povredama osobnih podataka kojima upravlja glavna uprava, služba ili kabinet, u kojoj se navodi ukupni broj povreda osobnih podataka, broj povreda osobnih podataka prijavljenih Europskom nadzorniku za zaštitu podataka te broj povreda osobnih podataka o kojima su obaviješteni ispitanici.

               11.   Koordinator za zaštitu podataka informira svoju glavnu upravu ili službu o pitanjima zaštite podataka te pruža savjete i pomaže delegiranim voditeljima obrade i operativnim voditeljima obrade u ispunjavanju njihovih obveza, posebno u pogledu:

                           (a)

                           provedbe općih načela Uredbe (EU) 2018/1725;

                           (b)

                           dokumentiranja postupaka obrade;

                           (c)

                           dostave evidencije o postupcima obrade koje provode delegirani voditelji obrade službeniku za zaštitu podataka u skladu s člankom 10.;

                           (d)

                           sastavljanja izjava o zaštiti osobnih podataka.

               12.   Koordinatori za zaštitu podataka sudjeluju na sastancima i, prema potrebi, u radnim skupinama koordinatora za zaštitu podataka.

               13.   Službenik za zaštitu podataka izdaje dodatne smjernice o odgovornostima i funkcijama koordinatora za zaštitu podataka.

         POGLAVLJE 3.

            VODITELJI OBRADE

            Članak 8.
            Delegirani voditelji obrade i operativni voditelji obrade

               1.   Delegirani voditelji obrade djeluju u ime Komisije kao voditelji obrade za potrebe primjene Uredbe (EU) 2018/1725.

               2.   Delegirani voditelji obrade i operativni voditelji obrade:

                           (a)

                           mogu se savjetovati sa službenikom za zaštitu podataka, preko koordinatora za zaštitu podataka, o sukladnosti postupaka obrade, posebno u slučaju dvojbe u pogledu sukladnosti;

                           (b)

                           izvješćuju službenika za zaštitu podataka, preko koordinatora za zaštitu podataka, o postupanju sa svakim zahtjevom zaprimljenim od ispitanika u vezi s ostvarivanjem njihovih prava.

               3.   Delegirani voditelj obrade:

                           (a)

                           imenuje operativnog voditelja obrade koji mu pomaže u osiguravanju sukladnosti s Uredbom (EU) 2018/1725, posebno u odnosu na ispitanike;

                           (b)

                           osigurava uspostavu internih dogovora s drugim glavnim upravama ili službama, ako delegirani voditelj obrade provodi postupke obrade zajedno s tim glavnim upravama ili službama ili ako te glavne uprave ili službe provode dio postupka obrade delegiranog voditelja obrade.

                     U dogovorima iz točke (b) prvog podstavka utvrđuju se njihove odgovornosti za poštovanje obveza u vezi sa zaštitom podataka. Posebno se utvrđuje delegirani voditelj obrade koji određuje načine i svrhe postupka obrade te operativni voditelj obrade za postupak obrade i, prema potrebi, osoba i/ili subjekti koji pomažu operativnom voditelju obrade, među ostalim, s informacijama u slučaju povreda podataka ili pri osiguravanju ostvarivanja prava ispitanika.

               4.   Operativni voditelj obrade:

                           (a)

                           prima i obrađuje sve zahtjeve ispitanika;

                           (b)

                           obavješćuje Europskog nadzornika za zaštitu podataka u slučaju povrede osobnih podataka;

                           (c)

                           obavješćuje koordinatora za zaštitu podataka i službenika za zaštitu podataka u slučaju povrede osobnih podataka i prema potrebi obavješćuje ispitanika;

                           (d)

                           osigurava da je koordinator za zaštitu podataka upoznat sa svim pitanjima povezanima sa zaštitom podataka, posebno sa zahtjevima ispitanika;

                           (e)

                           na zahtjev delegiranog voditelja obrade obavlja sve druge zadaće u okviru područja primjene ove Odluke.

         POGLAVLJE 4.

            OSTALE OBVEZE I POSTUPCI

            Članak 9.
            Obavješćivanje
            Delegirani voditelj obrade, u suradnji s koordinatorom za zaštitu podataka, obavješćuje službenika za zaštitu podataka ako se savjetuje s Europskim nadzornikom za zaštitu podataka ili ako obavješćuje Europskog nadzornika za zaštitu podataka u skladu s Uredbom (EU) 2018/1725, a posebno u skladu s člancima 40. i 41. te uredbe. Osim toga, delegirani voditelj obrade, operativni voditelj obrade ili koordinator za zaštitu podataka obavješćuju službenika za zaštitu podataka o svim drugim izravnim kontaktima s Europskim nadzornikom za zaštitu podataka povezanima s provedbom Uredbe (EU) 2018/1725.

            Članak 10.
            Registar

               1.   Službenik za zaštitu podataka osigurava da je registar postupaka obrade Komisije dostupan na internetskim stranicama službenika za zaštitu podataka na intranetu Komisije te na stranicama službenika za zaštitu podataka na internetskim stranicama Europa.

               2.   Delegirani voditelji obrade, preko svojeg koordinatora za zaštitu podataka, službeniku za zaštitu podataka dostavljaju evidenciju o svojim postupcima obrade putem Komisijina internetskog sustava obavješćivanja dostupnog na internetskim stranicama službenika za zaštitu podataka na intranetu Komisije.

            Članak 11.
            Istražni postupak

               1.   Zahtjevi za istragu iz članka 6. točke (e) upućuju se službeniku za zaštitu podataka u pisanom obliku. U roku od 15 radnih dana od primitka zahtjeva službenik za zaštitu podataka šalje potvrdu o primitku osobi koja je zatražila istragu i provjerava treba li sa zahtjevom postupati povjerljivo kako bi se zajamčila povjerljivost pri obradi zahtjeva, osim ako se predmetni ispitanici nedvosmisleno suglase s drukčijim postupanjem. U slučaju očite zlouporabe prava na podnošenje zahtjeva za istragu službenik za zaštitu podataka nije obvezan obavješćivati podnositelja zahtjeva.

               2.   Službenik za zaštitu podataka podnosi zahtjev za pisanu izjavu o predmetu delegiranom voditelju obrade koji je odgovoran za predmetni postupak obrade podataka. Delegirani voditelj obrade dostavlja svoj odgovor službeniku za zaštitu podataka u roku od 15 radnih dana. Službenik za zaštitu podataka može zatražiti dodatne informacije od delegiranog voditelja obrade, izvršitelja obrade ili drugih strana u roku od 15 radnih dana.

               3.   Službenik za zaštitu podataka šalje odgovor osobi koja je zatražila istragu najkasnije tri mjeseca od primitka zahtjeva. Taj se rok može obustaviti sve dok službenik za zaštitu podataka ne dobije sve informacije koje je zatražio.

               4.   Nitko ne smije pretrpjeti štetu zbog skretanja pozornosti službeniku za zaštitu podataka na navodnu povredu odredaba Uredbe (EU) 2018/1725.

            Članak 12.
            Administracija i upravljanje

               1.   Službenik za zaštitu podataka u administrativne je svrhe pripojen Glavnom tajništvu. U tom kontekstu službenik za zaštitu podataka sudjeluje u pripremi godišnjeg plana upravljanja i prednacrta proračuna Glavnog tajništva.

               2.   Službenik za zaštitu podataka ocjenjivač je osoblja Ureda za zaštitu podataka. Zamjenik glavnog tajnika je potvrditelj. Službenik za zaštitu podataka prema potrebi sudjeluje u koordinaciji upravljanja Glavnim tajništvom.

         POGLAVLJE 5.

            OGRANIČENJE PRAVA ISPITANIKA

            Članak 13.
            Primjenjiva izuzeća i ograničenja

               1.   Pri izvršavanju svojih dužnosti u pogledu prava ispitanika na temelju Uredbe (EU) 2018/1725 Komisija razmatra primjenjuje li se neko od izuzeća utvrđenih u toj uredbi.

               2.   Podložno člancima od 14. do 18. ove Odluke, Komisija može ograničiti primjenu članaka od 14. do 17. i članaka 19., 20. i 35. Uredbe (EU) 2018/1725 te načela transparentnosti iz članka 4. stavka 1. točke (a) te uredbe u mjeri u kojoj se njegove odredbe odnose na prava i obveze iz članaka od 14. do 17. i članaka 19. i 20. Uredbe (EU) 2018/1725 ako bi ostvarivanje tih prava i obveza ugrozilo svrhu zadaća službenika za zaštitu podataka, među ostalim, otkrivanjem njegovih istražnih ili revizijskih alata i metoda, ili bi negativno utjecalo na prava i slobode drugih ispitanika u skladu s člankom 25. stavkom 1. točkama (c), (g) i (h).

               3.   Podložno člancima od 14. do 18. ove Odluke, Komisija može ograničiti prava i obveze iz stavka 2. ovog članka u odnosu na osobne podatke koje je službenik za zaštitu podataka dobio od službi Komisije ili drugih institucija i tijela Unije. Komisija to može učiniti ako bi te službe Komisije, institucije ili tijela Unije mogli ograničiti ostvarivanje tih prava i obveza na temelju drugih akata iz članka 25. Uredbe (EU) 2018/1725 ili u skladu s poglavljem IX. te uredbe ili u skladu s Uredbom (EU) 2016/794 Europskog parlamenta i Vijeća (6) ili Uredbom Vijeća (EU) 2017/1939 (7).
               Prije primjene ograničenja u okolnostima iz prvog podstavka Komisija se savjetuje s relevantnim institucijama ili tijelima Unije, osim ako joj je jasno da je primjena ograničenja predviđena nekim od akata iz tog podstavka.

               4.   Sva ograničenja primjene prava i obveza iz stavka 2. ovog članka moraju biti nužna i razmjerna uzimajući u obzir rizike za prava i slobode ispitanika.

            Članak 14.
            Pružanje informacija ispitanicima

               1.   Komisija na svojim internetskim stranicama objavljuje obavijesti o zaštiti podataka kojima sve ispitanike obavješćuje o zadaćama službenika za zaštitu podataka koje uključuju obradu njihovih osobnih podataka.

               2.   Komisija u odgovarajućem obliku pojedinačno obavješćuje sve fizičke osobe koje smatra osobama kojih se tiču zadaće službenika za zaštitu podataka ili informatorima.

               3.   Ako u cijelosti ili djelomično ograniči pružanje informacija ispitanicima iz stavka 2., Komisija evidentira i upisuje u registar razloge za ograničenje u skladu s člankom 17. ove Odluke.

            Članak 15.
            Pravo ispitanika na pristup podacima, pravo na brisanje podataka i pravo na ograničenje obrade podataka

               1.   Ako ispitaniku u cijelosti ili djelomično ograniči pravo na pristup osobnim podacima, pravo na brisanje podataka ili pravo na ograničenje obrade podataka, kako su navedena u člancima 17., 19. i 20. Uredbe (EU) 2018/1725, Komisija u svojem odgovoru na zahtjev za pristup podacima, brisanje podataka ili ograničenje obrade podataka tog ispitanika obavješćuje o primijenjenom ograničenju, glavnim razlozima za ograničenje te o mogućnosti podnošenja pritužbe Europskom nadzorniku za zaštitu podataka ili traženja pravnog lijeka pred Sudom Europske unije.

               2.   Obavješćivanje o razlozima za ograničenje iz stavka 1. može se odgoditi, izostaviti ili uskratiti onoliko dugo koliko bi to ugrožavalo svrhu ograničenja.

               3.   Komisija evidentira i upisuje u registar razloge za ograničenje u skladu s člankom 17.

               4.   Ako je pravo pristupa podacima u cijelosti ili djelomično ograničeno, ispitanik svoje pravo pristupa može ostvariti posredstvom Europskog nadzornika za zaštitu podataka, u skladu s člankom 25. stavcima 6., 7. i 8. Uredbe (EU) 2018/1725.

            Članak 16.
            Obavješćivanje ispitanika o povredi osobnih podataka
            Ako ograniči obavješćivanje ispitanika o povredi osobnih podataka, koje je predviđeno u članku 35. Uredbe (EU) 2018/1725, Komisija evidentira razloge za ograničenje te ih upisuje u registar u skladu s člankom 17. ove Odluke.

            Članak 17.
            Evidentiranje i upis ograničenja u registar

               1.   Komisija za sva ograničenja primijenjena na temelju ove Odluke evidentira razloge te procjenjuje nužnost i razmjernost ograničenja pojedinačno za svaki slučaj uzimajući u obzir relevantne elemente iz članka 25. stavka 2. Uredbe (EU) 2018/1725.
               U tu svrhu u evidenciji se navodi na koji bi način ostvarivanje prava ugrozilo svrhu zadaća službenika za zaštitu podataka propisanih ovom Odlukom ili u svrhu ograničenja koja se primjenjuju na temelju članka 13. stavaka 2. ili 3. ili negativno utjecalo na prava i slobode drugih ispitanika.

               2.   Evidentirani podaci i, prema potrebi, dokumenti koji sadržavaju temeljne činjenične i pravne elemente upisuju se u registar. Daju se na uvid Europskom nadzorniku za zaštitu podataka na njegov zahtjev.

            Članak 18.
            Trajanje ograničenja

               1.   Ograničenja iz članaka 14., 15. i 16. primjenjuju se sve dok postoje opravdani razlozi.

               2.   Ako prestanu postojati razlozi za ograničenje iz članka 14. ili 16., Komisija ukida ograničenje i ispitaniku navodi razloge za ograničenje. Komisija istodobno obavješćuje ispitanika o mogućnosti da u bilo kojem trenutku podnese pritužbu Europskom nadzorniku za zaštitu podataka ili zatraži pravni lijek pred Sudom Europske unije.

               3.   Komisija preispituje primjenu ograničenja iz članaka 14. i 16. svakih šest mjeseci od njihova donošenja, a u svakom slučaju po završetku relevantne aktivnosti službenika za zaštitu podataka. Nakon toga, Komisija godišnje prati je li potrebno zadržati ograničenje ili odgodu.

            Članak 19.
            Preispitivanje koje provodi službenik za zaštitu podataka

               1.   Ako druge službe Komisije zaključe da bi prava određenog ispitanika trebalo ograničiti u skladu s ovom Odlukom, o tome obavješćuju službenika za zaštitu podataka. Osim toga, službeniku za zaštitu podataka omogućuju pristup evidenciji i svim dokumentima koji sadržavaju temeljne činjenične i pravne elemente.

               2.   Službenik za zaštitu podataka može zatražiti od delegiranog voditelja obrade predmetne službe Komisije da preispita primjenu ograničenja. Delegirani voditelj obrade predmetne službe Komisije pisanim putem obavješćuje službenika za zaštitu podataka o ishodu zatraženog preispitivanja.

         POGLAVLJE 6.

            ZAVRŠNE ODREDBE

            Članak 20.
            Stavljanje izvan snage
            Odluka 2008/597/EZ stavlja se izvan snage.

            Članak 21.
            Stupanje na snagu
            Ova Odluka stupa na snagu dvadesetog dana od dana objave u Službenom listu Europske unije.

            Sastavljeno u Bruxellesu 3. srpnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 295, 21.11.2018., str. 39.

            (2)  SEC(2019)900/2.

            (3)  Odluka Komisije 2008/597/EZ od 3. lipnja 2008. o prihvaćanju provedbenih pravila u vezi sa službenikom za zaštitu osobnih podataka sukladno članku 24. stavku 8. Uredbe (EZ) br. 45/2001 o zaštiti pojedinaca u vezi s obradom osobnih podataka u institucijama i tijelima Zajednice te o slobodnom kretanju takvih podataka (SL L 193, 22.7.2008., str. 7.).

            (4)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

            (5)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).

            (6)  Uredba (EU) 2016/794 Europskog parlamenta i Vijeća od 11. svibnja 2016. o Agenciji Europske unije za suradnju tijela za izvršavanje zakonodavstva (Europol) te zamjeni i stavljanju izvan snage odluka Vijeća 2009/371/PUP, 2009/934/PUP, 2009/935/PUP, 2009/936/PUP i 2009/968/PUP (SL L 135, 24.5.2016., str. 53.).

            (7)  Uredba Vijeća (EU) 2017/1939 od 12. listopada 2017. o provedbi pojačane suradnje u vezi s osnivanjem Ureda europskog javnog tužitelja („EPPO”) (SL L 283, 31.10.2017., str. 1.).


Odluka Komisije od 29/04/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9783 - EQT / OMERS / DGF / INEXIO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 17/04/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9799 - GOLDMAN SACHS / SUMMA EQUITY / ECOONLINE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 03/07/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9806 - HYUNDAI CAPITAL BANK EUROPE / SIXT LEASING) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 06/05/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9816 - ADVENT / TA / CONSERVICE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2020/1110 od 23. siječnja 2018. o sklapanju, u ime Europske unije, Sporazuma o zračnom prometu između Europske zajednice i njezinih država članica, s jedne strane, i Sjedinjenih Američkih Država, s druge strane

text:
                  29.7.2020

                  HR

                  Službeni list Europske unije

                  L 244/6

         ODLUKA VIJEĆA (EU) 2020/1110
         od 23. siječnja 2018.
         o sklapanju, u ime Europske unije, Sporazuma o zračnom prometu između Europske zajednice i njezinih država članica, s jedne strane, i Sjedinjenih Američkih Država, s druge strane
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s člankom 218. stavkom 6. drugim podstavkom točkom (a),
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Komisija je u ime Europske zajednice i država članica te u skladu s Odlukom Vijeća o ovlašćivanju Komisije za otvaranje pregovora u pregovorima sa Sjedinjenim Američkim Državama dogovorila Sporazum o zračnom prometu između Europske zajednice i njezinih država članica, s jedne strane, i Sjedinjenih Američkih Država, s druge strane („Sporazum”).

                     (2)

                     Sporazum je potpisan 25. i 30. travnja 2007. i privremeno se primjenjuje od 30. ožujka 2008.

                     (3)

                     Sporazum su ratificirale sve države članice. Planira se da će Hrvatska pristupiti Sporazumu u skladu s člankom 6. stavkom 2. Akta o pristupanju priloženog Ugovoru o pristupanju od 5. prosinca 2011.

                     (4)

                     Sporazum bi trebalo odobriti.

                     (5)

                     Stajalište koje treba zauzeti u ime Unije u okviru Zajedničkog odbora osnovanog na temelju članka 18. Sporazuma u pogledu pitanja koja su u nadležnosti Unije trebalo bi utvrditi na pojedinačnoj osnovi u skladu s primjenjivim odredbama Ugovora.

                     (6)

                     S obzirom na to da su i Unija i njezine države članice stranke Sporazuma, njihova međusobna bliska suradnja od ključne je važnosti. Kako bi se osigurala takva bliska suradnja i jedinstvo u vanjskom zastupanju u okviru Zajedničkog odbora, i ne dovodeći u pitanje Ugovore, a posebno članak 16. stavak 1. Ugovora o Europskoj uniji i članak 218. stavak 9. Ugovora o funkcioniranju Europske unije, prije svakog sastanka Zajedničkog odbora na kojemu će se raspravljati o pitanjima koja su u nadležnosti i Unije i država članica trebalo bi se koordinirati u vezi sa stajalištima koje, u ime Unije i država članica, treba zauzeti u okviru Zajedničkog odbora u pogledu takvih pitanja.

                     (7)

                     Članci od 3. do 6. Odluke Vijeća i predstavnika vlada država članica, koji su se sastali u okviru Vijeća 2007/339/EZ (2) te članci 2., 3. i 4. Odluke 2010/465/EU (3) Vijeća i predstavnika vlada država članica koji su se sastali u okviru Vijeća sadržavaju odredbe o donošenju odluka Vijeća u pogledu različitih pitanja utvrđenih u Sporazumu, kako je izmijenjeno Protokolom o izmjeni Sporazuma o zračnom prometu između Sjedinjenih Američkih Država i Europske zajednice i njezinih država članica, potpisanom 25. i 30. travnja 2007., kao i o utvrđivanju stajališta koja treba zauzeti u okviru Zajedničkog odbora te o obvezama država članica u pogledu obavješćivanja tijekom privremene primjene Sporazuma. Budući da odredbe donošenju odluka Vijeća, koje su utvrđene u Ugovorima, te odredbe o obvezama država članica u pogledu obavješćivanja više nisu potrebne, trebale bi se prestati primjenjivati od datuma stupanja na snagu ove Odluke. Slijedom odluke Suda od 28. travnja 2015. u predmetu C-28/12 (4), primjereno je da se odredbe o utvrđivanju stajališta koja se trebaju zauzeti u okviru Zajedničkog odbora također prestanu primjenjivati od datuma stupanja na snagu ove Odluke.

               DONIJELO JE OVU ODLUKU:

            Članak 1.

               1.   Sporazum o zračnom prometu između Europske zajednice i njezinih država članica, s jedne strane, i Sjedinjenih Američkih Država, s druge strane, odobrava se u ime Europske unije (5).

               2.   Predsjednik Vijeća imenuje jednu ili više osoba ovlaštenih da u ime Unije polože ispravu o odobrenju predviđenu člankom 26. Sporazuma te izdaje sljedeću obavijest:

                  „Kao posljedica stupanja na snagu Ugovora iz Lisabona 1. prosinca 2009. Europska unija zamijenila je i naslijedila Europsku zajednicu te od navedenog datuma ostvaruje sva prava i preuzima sve obveze Europske zajednice. Stoga se upućivanja na ‚Europsku zajednicu’ u tekstu Sporazuma prema potrebi čitaju kao upućivanja na ‚Europsku uniju’.”

            Članak 2.
            Članci od 3. do 6. Odluke 2007/339/EZ i članci 2., 3. i 4. Odluke 2010/465/EU prestaju se primjenjivati od 23. siječnja 2018.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 23. siječnja 2018.

                  Za Vijeće

                  Predsjednik

               R. PORODZANOV

            (1)  Suglasnost od 12. prosinca 2017. (još nije objavljena u Službenom listu).

            (2)  Odluka 2007/339/EZ Vijeća i predstavnika vlada država članica Europske unije, koji su se sastali u okviru Vijeća od 25. travnja 2007. o potpisivanju i privremenoj primjeni Sporazuma o zračnom prometu između Europske zajednice i njezinih država članica, s jedne strane i Sjedinjenih Američkih Država, s druge strane (SL L 134, 25.5.2007., str. 1.).

            (3)  Odluka 2010/465/EU Vijeća i predstavnika vlada država članica Europske unije koji su se sastali unutar Vijeća od 24. lipnja 2010. o potpisivanju i privremenoj primjeni Protokola o izmjeni Sporazuma o zračnom prijevozu između Sjedinjenih Američkih Država, s jedne strane, i Europske zajednice i njezinih država članica, s druge strane (SL L 223, 25.8.2010., str. 1.).

            (4)  Presuda Suda od 28. travnja 2015., Europska komisija/Vijeće Europske unije, C-28/12, ECLI:EU:C:2015:282.

            (5)  Sporazum je objavljen u SL L 134, 25.5.2007., str. 4., zajedno s odlukom o potpisivanju. Protokol o izmjeni Sporazuma o zračnom prometu između Sjedinjenih Američkih Država i Europske zajednice i njezinih država članica, potpisan 25. i 30. travnja 2007. objavljen je u SL L 223, 25.8.2010., str. 3., zajedno s odlukom o potpisivanju.


Odluka Komisije od 03/07/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9862 - FIEGE / REINER KURZHALS / CORNELIUS BROSCHE / REMONDIS / WDL) în temeiul Regulamentului (EZ) nr. 139/2004 al Consiliului (Vjerodostojan je samo tekst na njemačkom jeziku)


Odluka Komisije od 10/08/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9831 - OMV / BOREALIS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 29/08/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9418 - TEMASEK / RRJ MASTER FUND III / GATEGROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 26/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9759 - NEXI / INTESA SANPAOLO (MERCHANT ACQUIRING BUSINESS)) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 03/08/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9812 - VERILY LIFE SCIENCES / SANTEN PHARMACEUTICAL / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 06/08/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9903 - SOFTBANK GROUP / MIZUHO FINANCIAL GROUP / ONE TAP BUY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 20/08/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9899 - KKR / KOOS HOLDING COOPERATIEF) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 21/08/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9901 - GIG SOLAR / SIEMENS / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/10/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9460 - CAPGEMINI / ALTRAN) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 11/08/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9858 - BOSCH GROUP / ELCO GROUP / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 08/07/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9856 - M&G INVESTMENT MANAGEMENT / BARING ASSET MANAGEMENT / TUNSTALL GROUP HOLDINGS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 17/08/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9870 - TOTAL DIRECT ENERGIE / KERNAMAN) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 18/08/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9881 - CHARLESBANK / TA / VISTA / APTEAN / YALETOWN) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/07/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9884 - THOMA BRAVO / MADISON DEARBORN PARTNERS / AXIOM) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Komisije (EU) 2020/1219 оd 20. kolovoza 2020. kojom se Italiji odobrava produljenje određenih rokova iz članka 2. Uredbe (EU) 2020/698 Europskog parlamenta i Vijeća (Vjerodostojan je samo tekst na talijanskom jeziku)

text:
                  26.8.2020

                  HR

                  Službeni list Europske unije

                  L 277/16

         ODLUKA KOMISIJE (EU) 2020/1219
         оd 20. kolovoza 2020.
         kojom se Italiji odobrava produljenje određenih rokova iz članka 2. Uredbe (EU) 2020/698 Europskog parlamenta i Vijeća
         (Vjerodostojan je samo tekst na talijanskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2020/698 Europskog parlamenta i Vijeća od 25. svibnja 2020. o utvrđivanju posebnih i privremenih mjera zbog izbijanja bolesti COVID‐19 u pogledu obnove ili produljenja određenih potvrda, dozvola i ovlaštenja te odgodi određenih redovnih provjera i redovnih osposobljavanja u određenim područjima zakonodavstva o prometu (1), a posebno njezin članak 2. stavak 5.,
         budući da:

                     (1)

                     Člankom 2. stavkom 1. Uredbe (EU) 2020/698 produljuju se rokovi u kojima imatelj svjedodžbe o stručnoj osposobljenosti (SSO) treba obaviti periodično osposobljavanje, koji bi inače bili istekli ili bi inače istekli u razdoblju od 1. veljače 2020. do 31. kolovoza 2020. Člankom 2. stavkom 2. te uredbe produljuje se valjanost usklađene oznake „95” Unije.

                     (2)

                     Člankom 2. stavkom 3. Uredbe (EU) 2020/698 produljuje se valjanost vozačkih kartica o kvalifikacijama iz Priloga II. Direktivi 2003/59/EZ Europskog parlamenta i Vijeća (2), a koja bi inače bila istekla ili bi istekla u razdoblju od 1. veljače 2020. do 31. kolovoza 2020.

                     (3)

                     Dopisom od 13. srpnja 2020., u kojem se upućuje na članak 2. stavke 1., 2. i 3. Uredbe (EU) 2020/698, Italija je podnijela obrazloženi zahtjev za četveromjesečno produljenje rokova iz razdoblja od 1. veljače 2020. do 31. kolovoza 2020. navedenih u članku 2. stavcima 1. i 3. te uredbe. Italija je u prilog tom zahtjevu 15., 16., 17. i 21. srpnja 2020. dostavila dodatne informacije.

                     (4)

                     Prema informacijama koje je Italija dostavila, provedba periodičnog osposobljavanja ili njegovo dokazivanje, označivanje usklađenom oznakom „95” Unije i obnova vozačkih kartica o kvalifikacijama u Italiji će vjerojatno ostati neizvedivi do 31. prosinca 2020. zbog mjera koje poduzima kako bi spriječila ili ograničila širenje bolesti COVID-19.

                     (5)

                     Konkretnije, Italija je obustavila sve tečajeve osposobljavanja u razdoblju od 9. ožujka do 28. svibnja 2020., uključujući tečajeve za periodično osposobljavanje vozača iz Direktive 2003/59/EZ. Ti su se tečajevi osposobljavanja ponovno počeli provoditi u prvom tjednu lipnja 2020. Nadalje, na tečajevima osposobljavanja istodobno može sudjelovati tek manji broj kandidata kako bi se poštovala pravila ograničavanja socijalnih kontakata i spriječilo širenje virusa. Stoga postoji znatan zaostatak vozača koji tek trebaju završiti tečaj osposobljavanja.

                     (6)

                     To je posebno problematično u slučaju periodičnog osposobljavanja vozača autobusa. Prema informacijama koje je Italija dostavila, mnogim vozačima koji su 10. rujna 2008. obavljali djelatnost vozača vozila za prijevoz putnika SSO je izdan kao stečeno pravo u skladu s člankom 4. Direktive 2003/59/EZ. U praksi i u skladu s člankom 4., člankom 8. stavkom 2. te člankom 14. stavkom 2. Direktive 2003/59/EZ, mnogi od tako izdanih SSO-ova istekli su u prvoj polovini rujna 2015. jer je Italija iskoristila mogućnost produljenja razdoblja iz članka 8. stavka 2. Direktive 2003/59/EZ za do sedam godina. Vozači koji su svoje SSO-ove obnovili nedugo prije isteka valjanosti 2015. sada ih moraju ponovno obnoviti do 9. rujna 2020. Italija procjenjuje da bi 9. rujna 2020. trebalo isteći više od 62 000 SSO-ova koji još nisu obnovljeni.

                     (7)

                     Osim toga, SSO-ovi izdani u razdoblju od 11. rujna 2007. do 31. prosinca 2007. na temelju vozačkih ispita također će isteći u razdoblju od 11. rujna do 31. prosinca 2020.

                     (8)

                     Nadalje, prema informacijama koje je Italija dostavila, provedba 35-satnog tečaja periodičnog osposobljavanja traje najmanje pet dana, a većini sudionika bit će potrebna dva tjedna kako bi završili taj tečaj. Nakon uspješnog završetka tečaja sudionici moraju od Ministarstva infrastrukture i prometa zatražiti izdavanje nove vozačke dozvole s usklađenom oznakom „95” Unije, kojom se potvrđuje da je periodično osposobljavanje provedeno u skladu s Direktivom 2003/59/EZ. Stoga Italija očekuje da mnogi vozači neće moći završiti tečaj periodičnog osposobljavanja i administrativni postupak nužan za nastavak njihove djelatnosti.

                     (9)

                     S obzirom na članak 2. stavke 1., 2. i 3. Uredbe (EU) 2020/698 Italiji bi trebalo odobriti četveromjesečno produljenje rokova iz razdoblja od 1. veljače 2020. do 31. kolovoza 2020. navedenih u članku 2. stavcima 1. i 3. te uredbe,

               DONIJELA JE OVU ODLUKU:

            Članak 1.
            Italiji se odobrava četveromjesečno produljenje rokova iz razdoblja od 1. veljače 2020. do 31. kolovoza 2020. navedenih u članku 2. stavku 1. Uredbe (EU) 2020/698 za potrebe članka 2. stavaka 1. i 2. te uredbe.
            Italiji se odobrava četveromjesečno produljenje rokova iz razdoblja od 1. veljače 2020. do 31. kolovoza 2020. navedenih u članku 2. stavku 3. Uredbe (EU) 2020/698.

            Članak 2.
            Ova je Odluka upućena Talijanskoj Republici.

            Sastavljeno u Bruxellesu 20. kolovoza 2020.

                  Za Komisiju

               Adina-Ioana VĂLEAN

                  Članica Komisije

            (1)  SL L 165, 27.5.2020., str. 10.

            (2)  Direktiva 2003/59/EZ Europskog parlamenta i Vijeća od 15. srpnja 2003. o početnim kvalifikacijama i periodičnom osposobljavanju vozača određenih cestovnih vozila za prijevoz robe ili putnika, o izmjeni Uredbe Vijeća (EEZ) br. 3820/85 i Direktive Vijeća 91/439/EEZ te stavljanju izvan snage Direktive Vijeća 76/914/EEZ (SL L 226, 10.9.2003., str. 4.).


title: Odluka Vijeća (EU) 2020/1253 od 4. rujna 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556, (EU) 2020/702 i (EU) 2020/970 s obzirom na poteškoće u vezi s putovanjima uzrokovane pandemijom bolesti COVID-19 u Uniji

text:
                  8.9.2020

                  HR

                  Službeni list Europske unije

                  L 294/1

         ODLUKA VIJEĆA (EU) 2020/1253
         od 4. rujna 2020.
         o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556, (EU) 2020/702 i (EU) 2020/970 s obzirom na poteškoće u vezi s putovanjima uzrokovane pandemijom bolesti COVID-19 u Uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 240. stavak 3.,
         budući da:

                     (1)

                     Odlukom Vijeća (EU) 2020/430 (1) uvedeno je jednomjesečno odstupanje od članka 12. stavka 1. prvog podstavka Poslovnika Vijeća (2) u pogledu odluka o primjeni redovnog pisanog postupka kada te odluke donosi Odbor stalnih predstavnika vlada država članica (Coreper). To odstupanje bilo je predviđeno do 23. travnja 2020.

                     (2)

                     Odlukom (EU) 2020/430 predviđa se da Vijeće može produljiti tu odluku ako je to opravdano zbog nastavljanja izvanrednih okolnosti. Vijeće je 21. travnja 2020. Odlukom (EU) 2020/556 (3) produljilo odstupanje predviđeno u članku 1. Odluke (EU) 2020/430 za dodatno razdoblje od mjesec dana od 23. travnja 2020. To produljenje odstupanja bilo je predviđeno do 23. svibnja 2020. Vijeće je 20. svibnja 2020. Odlukom (EU) 2020/702 (4) produljilo odstupanje predviđeno u članku 1. Odluke (EU) 2020/430 za dodatno razdoblje do 10. srpnja 2020. Vijeće je 3. srpnja 2020. Odlukom (EU) 2020/970 (5) produljilo to odstupanje za dodatno razdoblje do 10. rujna 2020.

                     (3)

                     S obzirom na to da izvanredne okolnosti uzrokovane pandemijom bolesti COVID-19 još traju te su i dalje na snazi brojne izvanredne preventivne mjere i izvanredne mjere za sprečavanje širenja koje su poduzele države članice, odstupanje predviđeno u članku 1. Odluke (EU) 2020/430, kako je produljeno odlukama (EU) 2020/556, (EU) 2020/702 i (EU) 2020/970, potrebno je produljiti za dodatno ograničeno razdoblje do 10. studenoga 2020.,

               DONIJELO JE OVU ODLUKU:

            Članak 1.
            Odstupanje predviđeno u članku 1. Odluke (EU) 2020/430, kako je produljeno odlukama (EU) 2020/556, (EU) 2020/702 i (EU) 2020/970, dodatno se produljuje do 10. studenoga 2020.

            Članak 2.
            Ova Odluka proizvodi učinke od dana donošenja.
            Objavljuje se u Službenom listu Europske unije.

            Sastavljeno u Bruxellesu 4. rujna 2020.

                  Za Vijeće

                  Predsjednik

               M. ROTH

            (1)  Odluka Vijeća (EU) 2020/430 od 23. ožujka 2020. o privremenom odstupanju od Poslovnika Vijeća s obzirom na poteškoće u vezi s putovanjima uzrokovane pandemijom covida-19 u Uniji (SL L 88 I, 24.3.2020., str. 1.).

            (2)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).

            (3)  Odluka Vijeća (EU) 2020/556 od 21. travnja 2020. o produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 128 I, 23.4.2020., str. 1.).

            (4)  Odluka Vijeća (EU) 2020/702 od 20. svibnja 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog Odlukom (EU) 2020/556 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 165, 27.5.2020., str. 38.).

            (5)  Odluka Vijeća (EU) 2020/970 od 3. srpnja 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556 i (EU) 2020/702 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 216, 7.7.2020., str. 1.).


title: Odluka Vijeća (ZVSP) 2020/1254 od 7. rujna 2020. o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger)

text:
                  8.9.2020

                  HR

                  Službeni list Europske unije

                  L 294/3

         ODLUKA VIJEĆA (ZVSP) 2020/1254
         od 7. rujna 2020.
         o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 16. srpnja 2012. donijelo Odluku 2012/392/ZVSP (1) o uspostavi misije ZSOP-a Europske unije u Nigeru za pružanje potpore u izgradnji sposobnosti sigurnosnih aktera Nigera za borbu protiv terorizma i organiziranog kriminala (EUCAP Sahel Niger).

                     (2)

                     Vijeće je 18. rujna 2018. donijelo Odluku (ZVSP) 2018/1247 (2) kojom je misija EUCAP Sahel Niger produljena do 30. rujna 2020.

                     (3)

                     Vijeće je 22. svibnja 2019. donijelo Odluku (ZVSP) 2019/832 (3) kojom se predviđa da misija EUCAP Sahel Niger doprinosi, ne dovodeći u pitanje njezin osnovni mandat u Nigeru, regionalizaciji djelovanja u okviru ZSOP-a u Sahelu.

                     (4)

                     Politički i sigurnosni odbor se 28. svibnja i 30. lipnja 2020. u kontekstu strateškog preispitivanja misije EUCAP Sahel Niger složio s produljenjem te misije do 30. rujna 2022.

                     (5)

                     Odluku 2012/392/ZVSP trebalo bi na odgovarajući način izmijeniti.

                     (6)

                     Misija EUCAP Sahel Niger provodit će se u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora o Europskoj uniji,

               DONIJELO JE OVU ODLUKU:

            Članak 1.
            Odluka 2012/392/ZVSP mijenja se kako slijedi:

                        1.

                        u članku 3. stavku 1. točke (c) i (d) zamjenjuju se sljedećim:

                                    „(c)

                                    radi potpore ciljevima Unije u pogledu migracija jača sposobnosti sigurnosnih snaga Nigera u upravljanju granicama i borbi protiv nezakonitih migracija;

                                    (d)

                                    olakšava nacionalnu, regionalnu i međunarodnu koordinaciju u borbi protiv terorizma, organiziranog kriminala i nezakonitih migracija te u upravljanju granicama.”;

                        2.

                        u članku 13. stavku 1. dodaje se sljedeći podstavak:
                        „Financijski referentni iznos namijenjen pokrivanju izdataka povezanih s misijom EUCAP Sahel Niger za razdoblje od 1. listopada 2020. do 30. rujna 2022. iznosi 73 758 441,09 EUR.”;

                        3.

                        u članku 16. druga rečenica zamjenjuje se sljedećim:
                        „Primjenjuje se do 30. rujna 2022.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 7. rujna 2020.

                  Za Vijeće

                  Predsjednik

               M. ROTH

            (1)  Odluka Vijeća 2012/392/ZVSP od 16. srpnja 2012. o misiji ZSOP-a Europske unije u Nigeru (EUCAP Sahel Niger) (SL L 187, 17.7.2012., str. 48.).

            (2)  Odluka Vijeća (ZVSP) 2018/1247 od 18. rujna 2018. o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger) (SL L 235, 19.9.2018., str. 7.).

            (3)  Odluka Vijeća (ZVSP) 2019/832 od 22. svibnja 2019. o izmjeni Odluke 2012/392/ZVSP o misiji ZSOP-a Europske unije u Nigeru (EUCAP Sahel Niger) (SL L 137, 23.5.2019., str. 64.).


title: Odluka Vijeća (EU) 2019/1709 od 7. listopada 2019. o utvrđivanju stajališta koje treba zauzeti u ime Europske unije u okviru Glavnog vijeća Svjetske trgovinske organizacije o donošenju odluke o produljenju izuzeća WTO-a kojim se zemljama u razvoju članicama WTO-a dopušta primjena povlaštenog tarifnog postupanja na proizvode najnerazvijenijih zemalja

text:
                  11.10.2019

                  HR

                  Službeni list Europske unije

                  L 260/50

         ODLUKA VIJEĆA (EU) 2019/1709
         od 7. listopada 2019.
         o utvrđivanju stajališta koje treba zauzeti u ime Europske unije u okviru Glavnog vijeća Svjetske trgovinske organizacije o donošenju odluke o produljenju izuzeća WTO-a kojim se zemljama u razvoju članicama WTO-a dopušta primjena povlaštenog tarifnog postupanja na proizvode najnerazvijenijih zemalja
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Sporazum iz Marakeša o osnivanju Svjetske trgovinske organizacije („Sporazum o WTO-u”) stupio je na snagu 1. siječnja 1995.

                     (2)

                     Člankom II. stavkom 2. Sporazuma o WTO-u predviđeno je da su sporazumi i s njima povezani pravni instrumenti, koji su sadržani u prilozima 1., 2. i 3. Sporazumu o WTO-u („multilateralni trgovinski sporazumi”), sastavni dijelovi Sporazuma o WTO-u te da su obvezujući za sve članice.

                     (3)

                     Na temelju članka IX. stavka 3.Sporazuma o WTO-u Ministarska konferencija može u iznimnim okolnostima odlučiti da dodijeli izuzeće od obveze koja za članicu proizlazi iz Sporazuma o WTO-u ili iz bilo kojeg od multilateralnih trgovinskih sporazuma.

                     (4)

                     U članku IX. stavcima 3. i 4. Sporazuma o WTO-u utvrđeni su postupci za odobravanje izuzeća koja se odnose na multilateralne trgovinske sporazume iz Priloga 1.A, Priloga 1.B ili Priloga 1.C Sporazumu o WTO-u i njihovih priloga.

                     (5)

                     Na temelju članka IV. stavka 1. Sporazuma o WTO-u Ministarska konferencija ovlaštena je donositi odluke o svim pitanjima obuhvaćenima bilo kojim od multilateralnih trgovinskih sporazuma.

                     (6)

                     Na temelju članka IV. stavka 2. Sporazuma o WTO-u u razdobljima između sastanaka Ministarske konferencije Svjetske trgovinske organizacije („WTO”) njezine zadaće obavlja Glavno vijeće WTO-a. Na temelju članka IX. stavka 1. Sporazuma o WTO-u WTO obično donosi odluke konsenzusom.

                     (7)

                     Članice WTO-a odobrile su 15. lipnja 1999. izuzeće od obveza iz članka I. stavka 1. Općeg sporazuma o carinama i trgovini iz 1994. („GATT iz 1994.”) u mjeri u kojoj je to potrebno kako bi se do 30. lipnja 2009. zemljama u razvoju članicama WTO-a dopustila primjena povlaštenog tarifnog postupanja na proizvode najnerazvijenijih zemalja, koje su kao takve odredili Ujedinjeni narodi, a da se od njih pritom ne zahtijeva da iste carinske stope primjenjuju na slične proizvode iz bilo koje druge članice. Članice WTO-a produljile su 27. svibnja 2009. izuzeće na razdoblje od 1. srpnja 2009. do 30. lipnja 2019.

                     (8)

                     Na temelju članka IX. stavaka 3. i 4. Sporazuma o WTO-u, Čile, Kina, Indija, Tajland i Turska („supokrovitelji”) podnijeli su Glavnom vijeću zahtjev za donošenje odluke o produljenju postojećeg izuzeća WTO-a kako bi se zemljama u razvoju članicama WTO-a dopustila primjena povlaštenog tarifnog postupanja na proizvode najnerazvijenijih zemalja u razdoblju od 1. srpnja 2019. do 30. lipnja 2029.

                     (9)

                     Supokrovitelji su zahtjev obrazložili izuzetnom osjetljivošću najnerazvijenijih zemalja i posebnim strukturnim poteškoćama s kojima se te zemlje suočavaju u globalnom gospodarstvu te važnošću poboljšanja njihova djelotvornog sudjelovanja u multilateralnom trgovinskom sustavu odobravanjem primjerenog pristupa tržištu tim zemljama radi podupiranja diversifikacije njihove proizvodne osnovice i izvozne osnovice.

                     (10)

                     Produljenje izuzeća ne bi negativno utjecalo na gospodarstvo Unije ni na Unijine trgovinske odnose s korisnicima izuzeća. Štoviše, Unija omogućuje pristup tržištu bez carina i carinskih kvota najnerazvijenijim zemljama u okviru programa „Sve osim oružja” te podržava druge članice WTO-a koje također pružaju trgovinske povlastice najnerazvijenijim zemljama.

                     (11)

                     Primjereno je utvrditi stajalište koje treba zauzeti u ime Europske unije u okviru Glavnog vijeća WTO-a da se podrži zahtjev supokrovitelja za produljenje izuzeća do 30. lipnja 2029., kako bi se zemljama u razvoju članicama WTO-a dopustila primjena povlaštenog tarifnog postupanja na proizvode najnerazvijenijih zemalja, u skladu s člankom 218. stavkom 9. UFEU-a jer će produljenje izuzeća biti obvezujuće za članice WTO-a,

               DONIJELO JE OVU ODLUKU:

            Članak 1.
            Stajalište koje treba zauzeti u ime Europske unije u okviru Glavnog vijeća Svjetske trgovinske organizacije jest da se podrži produljenje izuzeća WTO-a kojim se zemljama u razvoju članicama WTO-a dopušta primjena povlaštenog tarifnog postupanja na proizvode najnerazvijenijih zemalja u razdoblju od 1. srpnja 2019. do 30. lipnja 2029.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 7. listopada 2019.

                  Za Vijeće

                  Predsjednica

               A.-M. HENRIKSSON


title: Odluka Vijeća (EU) 2019/1990 od 28. studenoga 2019. kojom se ravnatelju Ureda za upravljanje individualnim materijalnim pravima i njihovu isplatu Europske komisije delegiraju određene ovlasti dužnosnika za ovjeravanje u vezi s isplatom primitaka od rada i isplatom troškova službenog putovanja i odobrenih putnih troškova

text:
                  29.11.2019

                  HR

                  Službeni list Europske unije

                  L 308/103

         ODLUKA VIJEĆA (EU) 2019/1990
         od 28. studenoga 2019.
         kojom se ravnatelju Ureda za upravljanje individualnim materijalnim pravima i njihovu isplatu Europske komisije delegiraju određene ovlasti dužnosnika za ovjeravanje u vezi s isplatom primitaka od rada i isplatom troškova službenog putovanja i odobrenih putnih troškova
         VIJEĆE EUROPSKE UNIJE,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (1), a posebno njezin članak 66. stavak 1. točku (a),
         budući da:

                     (1)

                     Odlukom Vijeća (EU) 2019/792 (2) Vijeće je povjerilo Uredu za upravljanje individualnim materijalnim pravima i njihovu isplatu (PMO) Europske komisije izvršavanje određenih ovlasti koje su Pravilnikom o osoblju za dužnosnike Europske unije i Uvjetima zaposlenja ostalih službenika Europske unije, utvrđenima Uredbom Vijeća (EEZ, Euratom, EZUČ) br. 259/68 (3), dodijeljene tijelu za imenovanje i tijelu ovlaštenom za sklapanje ugovorâ o radu za osoblje Glavnog tajništva Vijeća (GTV) u vezi s upravljanjem individualnim novčanim pravima.

                     (2)

                     GTV potpisao je sporazum na razini službi s PMO-om za upravljanje individualnim novčanim pravima osoblja i nositeljâ visokih javnih dužnosti GTV-a.

                     (3)

                     Odlukom Komisije 2003/522/EZ (4), a posebno njezinim člankom 2. stavkom 4., omogućuje se PMO-u da djeluje na zahtjev i u ime drugog tijela osnovanog u skladu s Ugovorima ili na temelju Ugovora. U skladu sa sporazumom na razini službi između PMO-a i GTV-a, GTV može od PMO-a zahtijevati da potvrdi i odobri isplatu plaća osoblju i nositeljima visokih javnih dužnosti GTV-a kao i isplatu njihovih troškova službenog putovanja i odobrenih putnih troškova. S obzirom na prednosti koje će to donijeti u smislu uštede troškova i učinkovitosti, ravnatelju PMO-a trebalo bi delegirati relevantne ovlasti dužnosnika za ovjeravanje na temelju članka 66. stavka 1. točke (a) Uredbe (EU, Euratom) 2018/1046,

               DONIJELO JE OVU ODLUKU:

            Članak 1.

               1.   Ravnatelju Ureda za upravljanje individualnim materijalnim pravima i njihovu isplatu (PMO) Europske komisije delegiraju se ovlasti dužnosnika za ovjeravanje za potvrđivanje i odobravanje isplata primitaka od rada kao i isplata troškova službenog putovanja i odobrenih putnih troškova osoblju za potrebe primjene članka 1. stavka 1. točke (a) Odluke (EU) 2019/792 i nositeljima visokih javnih dužnosti.
               Te se isplate knjiže u sljedeće članke i stavke dijela II. općeg proračuna Europske unije pod nazivom „Europsko vijeće i Vijeće”:

                           —

                           poglavlje 10., uz iznimku podstavki 1004-02 i 1004-05,

                           —

                           poglavlje 11.,

                           —

                           stavku 1200, uz iznimku podstavke 1200-36,

                           —

                           članak 133.,

                           —

                           stavku 2201.

                     Delegiranje iz prvog podstavka uključuje i ovlasti procjene, utvrđivanja i odobravanja prihoda povezanih s rashodima iz drugog podstavka.

               2.   Delegiranje iz stavka 1. prvog podstavka ovog članka ne primjenjuje se u slučajevima kada je u skladu s člankom 1. stavkom 2. Odluke (EU) 2019/792 došlo do odricanja od izvršavanja ovlasti koje je Vijeće delegiralo PMO-u na temelju članka 1. stavka 1. te odluke.

            Članak 2.
            Ova Odluka stupa na snagu na dan objave u Službenom listu Europske unije.
            Primjenjuje se od dana kada Glavno tajništvo Vijeća zaprimi pismo u kojem se potvrđuje da PMO prihvaća ovlasti delegirane na temelju članka 1. stavka 1. prvog podstavka ili kada PMO počne izvršavati te delegirane ovlasti, ovisno o tome što nastupi ranije.

            Sastavljeno u Bruxellesu 28. studenoga 2019.

                  Za Vijeće

                  Predsjednik

               T. HARAKKA

            (1)  SL L 193, 30.7.2018., str. 1.

            (2)  Odluka Vijeća (EU) 2019/792 od 13. svibnja 2019. o povjeravanju Europskoj komisiji – Uredu za upravljanje individualnim materijalnim pravima i njihovu isplatu (PMO) – izvršavanja određenih ovlasti dodijeljenih tijelu za imenovanje i tijelu ovlaštenom za sklapanje ugovorâ o radu (SL L 129, 17.5.2019., str. 3.).

            (3)  SL L 56, 4.3.1968., str. 1.

            (4)  Odluka Komisije 2003/522/EZ od 6. studenoga 2002. o osnivanju Ureda za vođenje i isplatu pojedinačnih potraživanja (SL L 183, 22.7.2003., str. 30.).


title: Odluka Političkog i Sigurnosnog Odbora (ZVSP) 2019/1991 od 28. studenoga 2019. o imenovanju voditelja Misije Europske unije za uspostavu vladavine prava u KosovuOvim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova. (EULEX KOSOVO) (EULEX KOSOVO/2/2019)

text:
                  29.11.2019

                  HR

                  Službeni list Europske unije

                  L 308/105

         ODLUKA POLITIČKOG I SIGURNOSNOG ODBORA (ZVSP) 2019/1991
         od 28. studenoga 2019.
         o imenovanju voditelja Misije Europske unije za uspostavu vladavine prava u Kosovu (*1) (EULEX KOSOVO) (EULEX KOSOVO/2/2019)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Zajedničku akciju Vijeća 2008/124/ZVSP od 4. veljače 2008. o Misiji Europske unije za uspostavu vladavine prava u Kosovu, EULEX KOSOVO (1), a posebno njezin članak 12. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Na temelju članka 12. stavka 2. Zajedničke akcije 2008/124/ZVSP Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi odgovarajuće odluke za potrebe obavljanja političkog nadzora i strateškog usmjeravanja Misije Europske unije za uspostavu vladavine prava u Kosovu (EULEX KOSOVO), uključujući odluku o imenovanju voditelja misije.

                     (2)

                     Vijeće je 8. lipnja 2018. donijelo Odluku (ZVSP) 2018/856 (2) o izmjeni Zajedničke akcije 2008/124/ZVSP i produljenju trajanja misije EULEX KOSOVO do 14. lipnja 2020.

                     (3)

                     PSO je 29. svibnja 2019. donio Odluku (ZVSP) 2019/908 (3) o produljenju mandata gđe Alexandre PAPADOPOULOU kao voditeljice misije EULEX KOSOVO za razdoblje od 15. lipnja 2019. do 31. prosinca 2019, uz pretpostavku da se radi o privremenom produljenju do imenovanja novog voditelja misije.

                     (4)

                     Visoki predstavnik Unije za vanjske poslove i sigurnosnu politiku predložio je 6. studenoga 2019. imenovanje g. Lars-Gunnara WIGEMARKA voditeljem misije EULEX KOSOVO od 1. prosinca 2019. do 14. lipnja 2020.

                     (5)

                     Odluku (ZVSP) 2019/908 trebalo bi stoga staviti izvan snage,

               DONIO JE OVU ODLUKU:

            Članak 1.
            G. Lars-Gunnar WIGEMARK imenuje se voditeljem Misije Europske unije za uspostavu vladavine prava u Kosovu (EULEX KOSOVO) za razdoblje od 1. prosinca 2019. do 14. lipnja 2020.

            Članak 2.
            Odluka (ZVSP) 2019/908 stavlja se izvan snage.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 28. studenoga 2019.

                  Za Politički i sigurnosni odbor

                  Predsjednica

               S. FROM-EMMESBERGER

            (*1)  Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.

            (1)  SL L 42, 16.2.2008., str. 92.

            (2)  Odluka Vijeća (ZVSP) 2018/856 od 8. lipnja 2018. o izmjeni Zajedničke akcije 2008/124/ZVSP o Misiji Europske unije za uspostavu vladavine prava na Kosovu (EULEX KOSOVO) (SL L 146, 11.6.2018., str. 5.).

            (3)  Odluka Političkog i sigurnosnog odbora (ZVSP) 2019/908 od 29. svibnja 2019. o produljenju mandata voditelja Misije Europske unije za uspostavu vladavine prava u Kosovu (EULEX KOSOVO) (EULEX KOSOVO/1/2019) (SL L 145, 4.6.2019., str. 19.).


title: Odluka (EU) 2020/14 predstavnika vlada država članica, koji su se sastali u okviru Vijeća od 19. prosinca 2019. o ovlašćivanju Europske komisije za pregovaranje, u ime država članica, o sporazumima o gospodarskom partnerstvu između Europske unije i njezinih država članica, s jedne strane, te afričkih, karipskih i pacifičkih zemalja i regija, s druge strane, u mjeri u kojoj su u nadležnosti država članica

text:
                  10.1.2020

                  HR

                  Službeni list Europske unije

                  L 6/112

         ODLUKA(EU) 2020/14 PREDSTAVNIKA VLADA DRŽAVA ČLANICA, KOJI SU SE SASTALI U OKVIRU VIJEĆA
         od 19. prosinca 2019.
         o ovlašćivanju Europske komisije za pregovaranje, u ime država članica, o sporazumima o gospodarskom partnerstvu između Europske unije i njezinih država članica, s jedne strane, te afričkih, karipskih i pacifičkih zemalja i regija, s druge strane, u mjeri u kojoj su u nadležnosti država članica
         PREDSTAVNICI VLADA DRŽAVA ČLANICA EUROPSKE UNIJE, KOJI SU SE SASTALI U OKVIRU VIJEĆA,
         budući da:

                     (1)

                     Vijeće je 17. lipnja 2002. ovlastilo Komisiju da s afričkim, karipskim i pacifičkim zemljama i regijama pregovara o sporazumima o gospodarskom partnerstvu te je donijelo smjernice za te pregovore.

                     (2)

                     Komisiju bi trebalo ovlastiti za pregovaranje, u ime država članica, o sporazumima o gospodarskom partnerstvu između Europske unije i njezinih država članica, s jedne strane, te afričkih, karipskih i pacifičkih zemalja i regija, s druge strane, u mjeri u kojoj su u nadležnosti država članica, na temelju izmijenjenih pregovaračkih smjernica,

               DONIJELI SU OVU ODLUKU:

            Članak 1.

               1.   Predstavnici vlada država članica ovlašćuju Komisiju za pregovaranje, u ime država članica, o sporazumima o gospodarskom partnerstvu između Europske unije i njezinih država članica, s jedne strane, te afričkih, karipskih i pacifičkih zemalja i regija, s druge strane, u mjeri u kojoj su u nadležnosti država članica.

               2.   Pregovori se, prema potrebi, vode na temelju pregovaračkih smjernica koje su navedene u dodatku Odluci Vijeća (EU) 2020/13 (1).

            Članak 2.
            Člankom 1. ne dovode se u pitanje buduće odluke država članica u vezi s određivanjem njihovih predstavnika u pitanjima koja su u njihovoj nadležnosti.

            Članak 3.
            Pregovori se vode uz savjetovanje s Radnom skupinom za AKP. Odbor za trgovinsku politiku uključuje se kad je riječ o posebnim pitanjima povezanima s trgovinom.

            Članak 4.
            Ova je Odluka upućena Komisiji.

            Sastavljeno u Bruxellesu 19. prosinca 2019.

                  Za predstavnike vlada država članica

                  Predsjednica

               K. MIKKONEN

            (1)  Odluka Vijeća (EU) 2020/13 od 19. prosinca 2019. o izmjeni pregovaračkih smjernica za pregovore o sporazumima o gospodarskom partnerstvu s afričkim, karipskim i pacifičkim zemljama i regijama, u mjeri u kojoj su u nadležnosti Unije (Vidjeti stranicu 101 ovoga Službenog lista).


Odluka Komisije od 16/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9615 - GLORY / GRENKE BANK / CASH PAYMENT SOLUTIONS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 20/08/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9332 - ERICSSON / KATHREIN ANTENNA AND FILTER ASSETS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Političkog i sigurnosnog odbora (ZVSP) 2020/200 od 11. veljače 2020. o imenovanju voditelja Promatračke misije Europske unije u Gruziji (EUMM Georgia) i stavljanju izvan snage Odluke (ZVSP) 2018/2075 (EUMM Georgia/1/2020)

text:
                  14.2.2020

                  HR

                  Službeni list Europske unije

                  L 42/15

         ODLUKA POLITIČKOG I SIGURNOSNOG ODBORA (ZVSP) 2020/200
         od 11. veljače 2020.
         o imenovanju voditelja Promatračke misije Europske unije u Gruziji (EUMM Georgia) i stavljanju izvan snage Odluke (ZVSP) 2018/2075 (EUMM Georgia/1/2020)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2010/452/ZVSP od 12. kolovoza 2010. o Promatračkoj misiji Europske unije u Gruziji, EUMM Georgia (1), a posebno njezin članak 10. stavak 1.,
         budući da:

                     (1)

                     Na temelju članka 10. Odluke 2010/452/ZVSP Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi odgovarajuće odluke za potrebe obavljanja političkog nadzora nad Promatračkom misijom Europske unije u Gruziji (EUMM Georgia) i njezina strateškog usmjeravanja, uključujući odluku o imenovanju voditelja misije.

                     (2)

                     Vijeće je 3. prosinca 2018. donijelo Odluku (ZVSP) 2018/1884 (2) kojom je mandat misije EUMM Georgia produljen do 14. prosinca 2020.

                     (3)

                     PSO je 7. prosinca 2018. donio Odluku (ZVSP) 2018/2075 (3) kojom je mandat g. Erika HØEGA kao voditelja misije EUMM Georgia produljen od 15. prosinca 2018. do 14. prosinca 2020.

                     (4)

                     Visoki predstavnik Unije za vanjske poslove i sigurnosnu politiku predložio je 17. siječnja 2020. imenovanje g. Mareka SZCZYGIELA voditeljem misije EUMM Georgia do 14. prosinca 2020.

                     (5)

                     Odluku (ZVSP) 2018/2075 trebalo bi stoga staviti izvan snage,

               DONIO JE OVU ODLUKU:

            Članak 1.
            G. Marek SZCZYGIEL imenuje se voditeljem Promatračke misije Europske unije u Gruziji (EUMM Georgia) od 15. ožujka 2020. do 14. prosinca 2020.

            Članak 2.
            Odluka (ZVSP) 2018/2075 stavlja se izvan snage.

            Članak 3.
            Ova Odluka stupa na snagu na dan donošenja.

            Primjenjuje se od 15. ožujka 2020.
            Sastavljeno u Bruxellesu 11. veljače 2020.

                  Za Politički i sigurnosni odbor

                  Predsjedateljica

               S. FROM EMMESBERGER

            (1)  SL L 213, 13.8.2010., str. 43.

            (2)  Odluka Vijeća (ZVSP) 2018/1884 od 3. prosinca 2018. o produljenju i izmjeni Odluke 2010/452/ZVSP o Promatračkoj misiji Europske unije u Gruziji, EUMM Georgia (SL L 308, 4.12.2018., str. 41.).

            (3)  Odluka Političkog i sigurnosnog odbora (ZVSP) 2018/2075 od 7. prosinca 2018. o produljenju mandata voditelja Promatračke misije Europske unije u Gruziji (EUMM Georgia) (EUMM GEORGIA/1/2018) (SL L 331, 28.12.2018., str. 217.).


Odluka Komisije od 15/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9502 - SYNTHOMER / OMNOVA SOLUTIONS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 07/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8832 - KNAUF / ARMSTRONG) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 07/04/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9507 - SALINI IMPREGILO / ASTALDI) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 08/04/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9675 - APOLLO CAPITAL MANAGEMENT / LOPESAN GROUP / IFA FARO HOTEL / IFA BUENAVENTURA HOTEL) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 19/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9559 - TELEFONICA / PROSEGUR / PROSEGUR ALARMAS ESPAÑA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 08/04/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9737 - AGEAS PORTUGAL / JMRS / SPSI) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (ZVSP) 2020/530 od 16. travnja 2020. o produljenju mandata voditelja savjetodavne misije Europske unije za potporu reformi sigurnosnog sektora u Iraku (EUAM Iraq)

text:
                  17.4.2020

                  HR

                  Službeni list Europske unije

                  L 120/1

         ODLUKA VIJEĆA (ZVSP) 2020/530
         od 16. travnja 2020.
         o produljenju mandata voditelja savjetodavne misije Europske unije za potporu reformi sigurnosnog sektora u Iraku (EUAM Iraq)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 16. listopada 2017. donijelo Odluku (ZVSP) 2017/1869 (1) kojom je uspostavljena savjetodavna misija Europske unije za potporu reformi sigurnosnog sektora u Iraku (EUAM Iraq).

                     (2)

                     Politički i sigurnosni odbor donio je 11. prosinca 2019. Odluku (ZVSP) 2019/2188 (2) kojom je g. Christoph BUIK imenovan voditeljem misije EUAM Iraq od 1. siječnja 2020. do 17. travnja 2020.

                     (3)

                     Vijeće je 7. travnja 2020. donijelo Odluku (ZVSP) 2020/513 (3) kojom se mandat misije EUAM Iraq produljuje do 30. travnja 2022.

                     (4)

                     Visoki predstavnik Unije za vanjske poslove i sigurnosnu politiku predložio je produljenje mandata g. Christopha BUIKA kao voditelja misije EUAM Iraq od 18. travnja 2020. do 17. travnja 2021.,

               DONIJELO JE OVU ODLUKU:

            Članak 1.
            Mandat g. Christopha BUIKA kao voditelja misije EUAM Iraq produljuje se do 17. travnja 2021.

            Članak 2.
            Ova Odluka stupa na snagu na dan donošenja.
            Primjenjuje se od 18. travnja 2020.

            Sastavljeno u Bruxellesu 16. travnja 2020.

                  Za Vijeće

                  Predsjednik

               G. GRLIĆ RADMAN

            (1)  Odluka Vijeća (ZVSP) 2017/1869 od 16. listopada 2017. o savjetodavnoj misiji Europske unije za potporu reformi sigurnosnog sektora u Iraku (EUAM Iraq) (SL L 266, 17.10.2017., str. 12.).

            (2)  Odluka Političkog i sigurnosnog odbora (ZVSP) 2019/2188 od 11. prosinca 2019. o imenovanju voditelja savjetodavne misije Europske unije za potporu reformi sigurnosnog sektora u Iraku (EUAM Iraq) (EUAM Iraq/3/2019) (SL L 330, 20.12.2019., str. 50.).

            (3)  Odluka Vijeća (ZVSP) 2020/513 od 7. travnja 2020. o izmjeni Odluke (ZVSP) 2017/1869 o savjetodavnoj misiji Europske unije za potporu reformi sigurnosnog sektora u Iraku (EUAM Iraq) (SL L 113, 8.4.2020., str. 38.).